cyanic-selkie/wikianc huggingface dataset:
Մադրիդյան կոնֆերանս (1991)
Կոնֆերանսի ընթացք
Ելույթների մի մասը արտաբարվել է ագրեսիվ տոնով, մասնավորապես, իր եզրափակիչ ելույթում Իցհակ Շամիրը Սիրիային մեղադրել Է ահաբեկչական կազմակերպություններին հովանավորելու և տեղի հրեական համայնքին ճնշելու մեջ, իսկ Ֆարուք Շարաան Իսրայելին և անձամբ վարչապետ Շամիրին մեղադրել Է ահաբեկչության և ծայրահեղականների կողմից իսլամի սրբավայրերի դեմ հարձակումների հրահրման մեջ և հայտարարել, որ Իսրայելի հանցագործությունների ցուցակը կարող է ամբողջ հատորներ զբաղեցնել և դրա համար տասնհինգ րոպեանոց ելույթը բավարար չի ։
Կոնֆերանսի արդյունքներ և հետագա իրադարձություններ
Կոնֆերանսի ավարտից հետո՝ նոյեմբերի 3-ին, սկսվեցին ուղիղ երկկողմ բանակցություններ Իսրայելի և հարևան արաբական պետությունների միջև։ Ընդհանուր առմամբ, Վաշինգտոնում անցկացվեցին բանակցությունների ավելի քան 12 փուլեր, ընդ որում դրանցից առաջինը նվիրվեց պարզելու այն հարցը, թե արդյոք պաղեստինցիները պետք է ներկայացվեն ինքնուրույն պատվիրակությամբ, հետագա փուլերից շատերը նույնպես նվիրված են եղել ընթացակարգային հարցերին և փոխբացառող հուշագրերի փոխանակմանը ։ Առավել մեծ առաջընթաց գրանցվեց իսրայելա-հորդանանյան երկկողմ բանակցություններում, որոնք ավարտվեցին 1994 թվականին հաշտության պայմանագրի ստորագրմամբ՝ արդեն Իսրայելի և պաղեստինցիների միջև Օսլոյի համաձայնագրերի կնքումից հետո։
1992 թվականի հունվարին Մոսկվայում սկսվեցին բազմակողմ բանակցություններ ամբողջ տարածաշրջանին վերաբերող առանցքային հարցերի շուրջ՝ ջրային ռեսուրսների և բնապահպանության, փախստականների խնդրի, սպառազինությունների վերահսկման, տարածաշրջանային տնտեսական զարգացման ասպեկտների վերաբերյալ։ Յուրաքանչյուր թեմայով զբաղվում էր առանձին միջազգային ֆորում ։ Տարբեր հարթակներում (Օտտավա, Վիեննա, Բրյուսել ) անցկացվող բազմակողմ բանակցությունները շարունակվեցին մինչև 1993 թվականի կեսերը և հետագայում նոր ձևաչափով վերսկսվեցին 2000 թվականին։
Հղումներ
Կատեգորիա:Միջազգային կոնֆերանսներ Կատեգորիա:Պաղեստինի պատմություն
Sorry Seems to Be the Hardest Word
«Sorry Seems to Be the Hardest Word», Էլթոն Ջոնի և Բերնի Թոփինի կողմից գրված երգ։ 1976 թվականին այն ձայնագրվել է Էլթոն Ջոնի կողմից և որպես սինգլ, և որպես «Blue Moves» ալբոմի մաս։ Այն Ջոնի երկրորդ սինգլն էր, որը թողարկվել է The Rocket Record Company-ի կողմից։ Երգը տխուր բալլադ է ռոմանտիկ հարաբերությունների մասին, որոնք, ի վերջո, խզվել են։
Երգը հաջորդ տարի հայտնվել է «Greatest Hits Volume II»-ում, սակայն հեղինակային իրավունքների պատճառով այն ներկայումս այդ ալբոմի կազմում չէ։ Հիմա այն մտնում է «Greatest Hits 1976-1986», «The Very Best of Elton John» և «Greatest Hits 1970-2002» ալբոմների, ինչպես նաև մի շարք այլ ժողովածուների կազմերի մեջ։
Երգը ներառվել է Փոլ Նյումանի հետ 1977 թվականին «Ապտակ» ֆիլմում։
Առևտրային ելույթ և հավաստագրումներ
Երգը թոփ-20 հիթ էր, զբաղեցնելով 11-րդ հորիզոնականը Մեծ Բրիտանիյում, 6-րդը՝ Միացյալ Նահանգներում և 3-րդը՝ Կանադայում ։ Բացի այդ, այն առաջին հորիզոնական է զբաղեցրել ամերիկյան և կանադական Adult Contemporary չարթերում ։ ԱՄՆ-ում այն ոսկե հավաստագրում է ստացել Ձայնագրող ընկերությունների ամերիկյան ասոցիացիայի կողմից ։
Blue խմբի տարբերակ
Անլգիական Blue բոյ բենդը ձայնագրել է երգի քավեր տարբերակը իր երկրորդ ստուդիական ալբոմի՝ «One Love»-ի համար։ Երգը ձայնագրվել է Էլթոն Ջոնի հետ համագործակցությամբ և դարձել է ալբոմի երկրորդ սինգլը։ Այն գլխավորել է UK Singles Chart-ը 2002 թվականի դեկտեմբերի 15-ին։
Աշխարհի մի շարք քաղաքներում այս տարբերակը դարձել է բնօրինակից ավելի հայտնի։ Այդ պատճառով որոշ աղբյուրներ նշել են երգը որպես միայն Ջոնի աշխատանք, թեև դա Blue-ի տարբերակն է Էլթոնի հետ համագործակցությամբ։ Այս տարբերակը ձախողվել է ԱՄՆ-ում և ավելի քիչ լսողներ է ունեցել Ավտսրալիայում, քան բնօրինակ տարբերակը։
Իվոտկա (գետ)
Իվոտկա  (Ивотка), գետ Ռուսաստանում, հոսում է Բեկգոռոդսկո մարզում։ Գետի երկարությունը 94 կմ է։
Զինվորական գերեզմանատուն № 119 (Ստաշկուվկա)
Պատմություն
Գերեզմանատունը հիմնադրվել է Կրակովի զինվորական դամբարանների և ռազմական պարետատան դեպարտամենտի կողմից 1915 թվականին։ Գերեզմանատունը նախագծել է քանդակագործ Յան Շեպկովսկին։ 781 քմ մակերեսով գերեզմանատանը գտնվում են 29 եղբայրական և 17 անհատական գերեզմաններ, որոնցում թաղված են Կոզլովյան 123-րդ և  Վորոնեժյան 124-րդ հետևակային գնդերի 516 ռուս զինվորներ։
Իվոտկա (գետ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Զինվորական գերեզմանատուն № 119 (Ստաշկուվկա)
Պատմություն
1996 թվականի հունվարի 24-ին զինվորական գերեզմանատունը ներառվել է Փոքրլեհական վոևոդության հուշարձանների ռեեստրի մեջ (№ А — 793).
Իվոտկա (գետ)
Արտաքին հղումներ
Կատեգորիա:Ռուսաստանի գետեր
Sorry Seems to Be the Hardest Word
Այլ տարբերակներ
2004 թվականին Էլթոն Ջոնը և Ռեյ Չարլզը հանդես են եկել այս երգով Չարլզի դուետ ալբոմում՝ «Genius Loves Company»-ում։ Սա դարձել է Չարլզի վերջին ձայնագրությունը մինչև նրա մահը 2004 թվականի հունիսին ։ Դուետն առաջադրվել է Գրեմմի մրցանակին «Լավագույն փոփ համագործակցություն վոկալով»։
Զինվորական գերեզմանատուն № 119 (Ստաշկուվկա)
Արտաքին հղումներ
Կատեգորիա:Առաջին համաշխարհային պատերազմի հուշարձաններ
Sorry Seems to Be the Hardest Word
Այլ տարբերակներ
Սինգլը դարձել է 8 երգից բաղկացած «Good Morning to the Night» ռեմիքս հավաքածուի առաջնային սինգլ, որը թողարկվել է 2012 թվականի հուլիսի 16-ին ավստրալիացի ռեմիքսեր Pnau-ի հետ համագործակցությամբ։
Արտաքին հղումներ
Կատեգորիա:Բրիտանական փոփ երգեր Կատեգորիա:Փոփ երգեր Կատեգորիա:Բրիտանական երգեր Կատեգորիա:UK Singles Chart գլխավորած սինգլներ
Իդա Բրուն
Կենսագրություն
Բրունը ծնվել է 1792 թվականին Սոֆիենհոլմում, Լինգբիում գտնվող ընտանեկան կալվածքում։ Նա հարուստ առևտրական, հեղինակ և սրահի տեր Կոնստանտին Ֆրեդերիկ Բրունի ամենաերիտասարդ դուստրն էր ։ Նա հինգ երեխաներից մեկն էր. նրա քույրերն ու եղբայրներն էին ՝ Կարլ Ֆրիդրիխ Բալթասար Բրունը (1784–1869), Շառլոտ Բրունը (ծն. 1788) և Օգոստա (Գուստ) Բրունը (ծն. 1790): Վաղ հասակից նա ցուցադրել է որպես երգչուհի և պարող հանդես գալու ունակություն՝ շնորհիվ իր մոր քաջալերանքի, որը տպավորված էր լեդի Էմմա Հեմիլթոնի կողմից մշակված «կեցվածքներով» (կամ «կենդանի քանդակներով»), ում նա տեսել էր Նեապոլում 1796 թվականին ։ Իր մոր հետ միասին, Իդան 1801 թվականից մինչև 1810 թվականը ճամփորդել է Գերմանիա, Շվեյցարիա և Իտալիա։ Ուր էլ գնացել է, նա ուսուցանել է երգի, երաժշտության և պարի լավագույն հնարավոր ուսուցիչների մոտ, որոնք արդեն դա կատարում էին 1803 թվականին Ենայում 11 տարեկան Գյոթեի համար։ Իր ներկայացումներում նա նրբորեն տեղափոխվում էր յուրաքանչյուր դիրքի՝ մի քանի վայրկյան քարանալով, նախքան նրբագեղորեն իր երիզների ծալքերի քողարկումը, որպեսզի ներկայացնի այնպիսի դասական գործիչների, ինչպիսիք են Իֆիգենիան, Գալատեան, Եվրիդիկեսը, Դիանան, Ավրորան և Ալթեան։ Նրա կեցվածքները պատկերվել են գերմանացի Քրիստոֆ Հայնրիխ Քնիեփի նկարներում և Ալֆոնս դը Լամարթինի բանաստեղծություններում, ինչպես նաև մոր նամակագրության մեջ և 1824 թվականի նրա կենսագրության մեջ՝ Idas ästhetische Entwickelung (Իդայի գեղագիտական ​​զարգացումը) ։
Վերարտադրություն
Թորվալդսենը պարտավորվել էր նկարչական դասեր տալ Բրունին, բայց նախընտրում էր, որ նա երգի, երբ նա նվագակցում էր նրան կիթառի վրա։ Խորապես տպավորված Բրունի գեղեցկությամբ և շնորհով, 1810 թվականին Թորվալդսենը մոդելավորել է Բրունի կիսանդրին։ Բնօրինակը տեղակայված է Թորվալդսենի թանգարանում, իսկ Բակկեհուսեթ քաղաքում կա վերարտադրությունը, այն վերարտադրվել է 1851 թվականին։ Ստաելը՝ Բրունի մոր ընկերը, Թորվալդսենի կիսանդրու մասին նշել է իր L'Allemagne աշխատանքում։
Արտաքին հղումներ
Կատեգորիա:Դանիացի կին երաժիշտներ Կատեգորիա:Դանիացի երգչուհիներ
Զինվորական գերեզմանատուն № 118 (Ստաշկուվկա)
Փոքրլեհական վոևոդության մշակութային հուշարձան ։ Գրանցման համար՝ А-785
Զինվորական № 118 (Ստաշկուվկա) (Cmentarz wojenny nr 118 – Staszkówka), զինվորական գերեզմանատուն, գտնվում է Լեհաստանի Փոքրլեհական վոևոդության Գորլիցյան շրջանի Ստաշկուվկա գյուղում։ Գերեզմանատունը մտնում է Առաջին աշխարհամարտի տարիների Արևմտագալիցյան զինվորական դամբարանների խմբի մեջ։ Գերեզմանատանը թաղված են Ավստրիական, Գերմանական և Ռուսական բանակների 780 զինծառայողներ, ովքեր զոհվել են Առաջին աշխարհամարտի ժամանակ՝ 1915 թվականի մայիսի 2-ին։ Փոքրլեհական վոևոդության պահպանվող հուշարձան է։
Պատմություն
Գերեզմանատունը հիմնադրվել է Կրակովի զինվորական դամբարանների և ռազմական պարետատան դեպարտամենտի կողմից 1915 թվականին։ Գերեզմանատան հեղինակները ավստրիացի սերժանտ Անտոն Մյուլլերը և ավստրիացի ճարտարապետ Գերման Կուրտ Հոսեուսը։ 118 քմ մակերես ունեցող գերեզմանատանը գտնվում են 48 եղբայրական և 209 անհատական գերեզմաններ, որոնցում թաղված են 439 գերմանական, 281 ավստրիական և 43 ռուսական զինվորներ։
1995 թվականի դեկտեմբերի 29-ին այս մեծ գերեզմանատունը ներառվել է  Փոքրլեհական վոևոդությամշակույթի հուշարձանների ռեեստրի մեջ։
Նկարագրություն
Գերեզմանատան գերեզմանները զարդարված են երկաթե խաչերով, որոնց վրա ամրացված է փոքրիկ աղյուսակ թաղված զինվորի ազգային պատկանելիության մասին։ Գերեզմանատան կենտրոնական հուշարձանը կազմված է չորս հենասյուներից, որոնցից երկուսը վերջանում են ոճային սրերով։ Դեպի այս հուշարձան տանում է գերեզմանատան կենտրոնական նրբանցքը։
Արտաքին հղումներ
Կատեգորիա:Առաջին համաշխարհային պատերազմի հուշարձաններ
Վազգեն Հայրապետյան
Վազգեն Գրիգորի Հայրապետյան, հայ խորհրդային վիրուսաբան։ Անասնաբուժական գիտությունների դոկտոր (1955), պրոֆեսոր (1960), ՀԽՍՀ գիտության վաստակավոր գործիչ (1961)։
Գործունեություն
1936-1956 թվականներին եղել է անասնաբուժության, 1956-1967 թվականներին՝ հայկական անասնաբուծության և անասնաբուժության ԳՀԻ-ների գիտության գծով տնօրենի տեղակալ (1975 թվականից՝ վերջինիս վիրուսաբանության բաժնի վարիչ), 1971-1975 թվականներին՝ դաբաղի համամիութենական ԳՀԻ-ի Անդրկովկասի մասնաճյուղի դիրեկտոր։ Աշխատանքները վերաբերում են գյուղատնտեսական կենդանիների համաճարակագիտության, իմունիտետի, վիրուսային հիվանդությունների, վիրուսների փոփոխականության, օնտոգենեզի, կենսաբանության խնդիրներին։ ԽՍՀՄ տարբեր մարզերի անասնապահական տնտեսություններում ներդրվել են Հայրապետյանի առաջարկած վակցինաները խոզերի և թռչունների ժանտախտի, Պաստերելոզի և Աուեսկի հիվանդության դեմ։
Պարգևներ
1964 թվականին պարգևատրվել է Դ. Ի. Իվանովսկու անվան մեդալով։
Ծանոթագրություններ
Կատեգորիա:Հայ բժիշկներ Կատեգորիա:Հայ վիրուսաբաններ Կատեգորիա:Անասնաբուժական գիտությունների դոկտորներ Կատեգորիա:Հայ պրոֆեսորներ
Բրասաի
Բրասաի (Brassaï, իսկական անունը՝ Դյուլա Հալաս, Gyula Halász, 9 սեպտեմբերի, 1899, Բրասո, հարավարևելյան Տրանսիլվանիա, Ավստո-Հունգարիա – 8 հուլիսի, 1984, Էզ, Ծովափնյա Ալպեր, Ֆրանսիա), հունգարացի և ֆրանսիացի լուսանկարիչ, նկարիչ և քանդակագործ, վավերագրական լուսանկարչության ներկայացուցիչներից մեկը։
Կենսագրություն
Դյուլա Հալասը ծնվել է 1899 թվականի սեպտեմբերի 9-ին։ Հայրը եղել է հունգարացի և դասավանդել է գրականություն, իսկ մայրը եղել է հայուհի։ Դյուլա Հալասը մասնակցել է Առաջին համաշխարհային պատերազմին, ապա սովորել է Բուբապեշտի գեղարվեստի ակադեմիայում (1918-1919) ու Բեռլինի Ակադեմիական բարձրագույն դպրոցում (1921-1922): 1924 թվականին բնակություն է հաստատել Փարիզի Մոնպառնաս թաղամասում, վերցրել Բրասաի կեղծանունը, որ կազմել է իր հայրենի քաղաքի անվան հիման վրա («Brassaï» բառացի թարգմանաբար նշանակում է «Բրասոյից»)։
Արվեստ
Սկզբում աշխատել է որպես գրաֆիկ, գեղանկարիչ և քանդակագործ, մոտ է եղել Փարիզյան դպրոցին։ Անդրե Կերտեսի ու նրա աշխատանքների հետ (1926) ծանոթանալուց հետո սկսել է զբաղվել լուսանկարչությամբ։ Հրատարակել է «Գիշերային Փարիզ» (1932) ալբոմը, որ նրան ճանաչում է բերել։ 1932 թվականից հաճախ է նկարել Պիկասոյի աշխատանքները՝ փաստացիորեն ստեղծելով նրա ստեղծագործության տարեգրությունը լուսանկարների միջոցով։ Մի կողմից իր լուսանկարները տպագրել է Ժորժ Բատայի ավանգարդային սյուրռեալիստական «Մինոտավր» ամսագրում, մյուս կողմից՝ «Լայֆի» էջերում։ Ստեղծել է իր ժամանակակիցների՝ Պիկասոյի, Դալիի, Անրի Մատիսի, Ալբերտո Ջակոմետիի, Անրի Միշոյի, Ժան Ժենեի և այլոց լուսանկարների պատկերասրահ։
Երկրորդ համաշխարհային պատերազմի տարիներին լուսնակարչությունը սահմանափակելու պատճառով կրկին սկսել է զբաղվել կերպարվեստով։ Հրատարակել է երեսուն լուսանկարներ ներառող ալբոմ (1945) Ժ. Պրևերի տեքստով, 1947 թվականին ձևավորել է ֆոտոպաննո, որ ստեղծվել էր «Ռանդևու» բալետի (Սառա Բեռնարի թատրոն) լիբրետոյի հիման վրա, որ գրել էր Պրևերը։ Պատերազմից հետո շատ է ճանապարհորդել որպես «Harper’s Bazaar» ամսագրի աշխատակից։ Հրատարակել է «Մարիայի պատմությունը» (1949), «Բառերը, որ կախված են օդում» (1977) արձակ գրքերը, «Պիկասոյի քանդակները» (1948), «Տոն Սևիլիայում» (1954), «Բրասայի գրաֆիտիները» (1961), «Զրույցներ Պիկասոյի մասին» (1964), «30-ական թվականների գաղտնի Փարիզը» (1976), «Հենրի Միլլեր» (1975), «Իմ կյանքի նկարիչները» (1982) ալբոմներն ու հուշերի գրքերը, ինչպես նաև մենագրություն Պրուստի արվեստի վրա լուսանկարչական արվեստի թողած ազդեցության մասին (հրատարակվել է 1997 թվականին)։ Նկարազարդել է Անդրե Բրետոնի, Բենժամեն Պերեի գրքերը։
Ճանաչում
1974 թվականին դարձել է Արվեստի ու գրականության շքանշանի ասպետ, 1976 թվականին պարգևատրվել է Պատվո լեգեոնի շքանշանով։ 1978 թվականին Փարիզում ստացել է Ազգային մեծ մրցանակ լուսանկարչության բնագավառում։ 2000 թվականին Ժորժ Պոմպիդի կենտրոնում տեղի է ունեցել Բրասաիի 450 աշխատանքների ցուցահանդես։
2012 թվականին Մոսկվայի Մուլտիմեդիա Արտ թանգարանում տեղի է ունեցել Բրասաիի աշխատանքների առաջին մեծ ցուցահանդեսը, որ ընդգրկել է նրա ստեղծագործության բոլոր ոլորտներն ու կոչվել է «Ретроспектива» :
Արտաքին հղումներ
Կատեգորիա:Հունգարացի նկարիչներ Կատեգորիա:Ֆրանսիացի նկարիչներ Կատեգորիա:Ֆրանսիացի լուսանկարիչներ Կատեգորիա:Առաջին համաշխարհային պատերազմի մասնակիցներ
Պոնտացիներ
Պոնտացիներ կամ պոնտոսի հույներ (Πόντιοι, Ελληνοπόντιοι, Póntioi, Ellinopóntioi; Pontus Rumları, Karadeniz Rumları, პონტოელი ბერძნები), հույների ենթախումբ, Փոքր Ասիայի հյուսիս-արևելքում գտնվող պատմական Պոնտոս շրջանից (ժամանակակից Թուրքիա) գաղթածների հետնորդները։ Խոսում են պոնտոսի հունարեն (հունարենի բարբառ)։
Սև ծովի ափամերձ տարածքի բնակեցումը հույներով
Մ. թ. ա. 281 թվականին Միհրդատ I Պոնտացին, որը հունական քաղաք Կիոսի տիրակալ Արիոբարզան I-ի ժառանգներից էր, Պոնտոսի հունական գաղութները միավորելով ստեղծեց Պոնտոսի թագավորությունը։ Միհրդատ I Պոնտացու հետնորդներից ամենահայտնին Միհրդատ VI Պոնտացին է, որը մ. թ. ա. 90 և 65 թվականներին Միհրդատյան պատերազմների ընթացքում ընդարձակեց իր թագավորությունը մինչև Միհրդատյան երրորդ պատերազմում պարտություն կրելը։
Սակայն թագավորությունը շարունակեց իր գոյությունը որպես Հռոմի վասալ՝ Բոսպորյան թագավորություն անվանվամբ, մինչև մ․թ․ IV դարը, երբ այս տարածքների մի մասը գրավվեցին հոներ ի կողմից, իսկ մյուս մասը միացավ Հռոմեական կայսրությանը։ Լեռնային (Խալդիա) տարածքները միացան Բյուզանդիային։
Ծալկայի պոնտացիներ
Ծալկայի պոնտացիներ կամ Ծալկայի հույներ, պոնտացի հույների խումբ Վրաստանում, ապրում են Ծալկայի շրջանում։ «Ծալկայի հույներ» անվանումը չի համարվում էթնիկ և հիմնականում օգտագործվում է Վրաստանի պոնտացիների կողմից։ Պոնտացիները հիմնականում բնակվում են Ծալկայի, Թեթրի Ծղարոյի, Դմանիսի, Բոլնիսի մունիցիպալիտետներում, ինչպես նաև Հայաստանի հարակից շրջաններում ։
1991 թվականին նախկին ԽՍՀՄ-ի հույները ստացան երկրից դուրս գալու արտոնություն և սկսվեց զանգվածային արտագաղթ դեպի Հունաստան։
Ծանոթագրություններ
Կատեգորիա:Էթնիկ խմբեր Կատեգորիա:Հունաստանի ազգեր Կատեգորիա:Ռուսաստանի ազգեր Կատեգորիա:Վրաստանի ազգեր Կատեգորիա:Կովկասի ազգեր Կատեգորիա:Ուկրաինայի ազգեր Կատեգորիա:Պոնտոսի ազգեր Կատեգորիա:Թուրքիայի պատմություն Կատեգորիա:Փոքր Ասիայի հին ժողովուրդներ
Հայրատեղային ամուսնություն
Հայրատեղային ամուսնություն, պատրիլոկալ ամուսնական բնակության ձև, որի դեպքում կինը տեղափոխվում է տղամարդու համայնքը կամ տունը։ Առաջացել է մայրական տոհմից հայրականին անցնելու շրջանում։ Առանձին վայրերում կրել է ժամանակավոր բնույթ, երբ ամուսինները մի որոշ ժամանակ, հաճախ մինչև երեխայի ծնվելը ապրել են ամուսնու ծնողների հետ, իսկ ապա վերադարձել կնոջ բնակավայրը (օրինակ՝ Սահարայի տուարեգները և այլն)։
Տես նաև
Կատեգորիա:Ամուսնություն
Վաղարշակ Հայրապետյան
Վաղարշակ Կարապետի Հայրապետյան, սակրավոր, Փառքի երեք աստիճանի շքանշանների ասպետ, ՍՄԿԿ անդամ 1944 թվականից։ 1942 թվականի օգոստոսից մասնակցել է Հայրենական մեծ պատերազմի գործողություններին։ Պրուտ գետի անցման, Լեշնիցա ու Մոստի բնակավայրերի ազատագրման ժամանակ ցուցաբերած քաջության համար Հայրապետյանը պարգևատրվել է Փառքի 3-րդ աստիճանի շքանշանով։
Վիսլա գետի վրայով հետախույզների անցումն ապահովելու և մարտերում ցուցաբերած արիության համար, 33-րդ բանակի հրամանատարի հրամանով, Հայրապետյանը պարգևատրվել է Փառքի 2-րդ աստիճանի շքանշանով։ 1945 թվականի ապրիլ-մայիսին Օդեր գետի վրա թշնամու պաշտպանությունը ճեղքելու, Շպրե գետով հետախույզների անցումը կազմակերպելու, 65 ական վնասազերծելու և 27 ֆաշիստ ոչնչացնելու համար նա պարգևատրվել է Փառքի 1-ին աստիճանի շքանշանով։
Ծանոթագրություններ
Կատեգորիա:Հայ սակրավորներ Կատեգորիա:Հայ բոլշևիկներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Հայրենական մեծ պատերազմի մասնակիցներ
Ուլդիս Պուցիտիս
Ուլդիս Պուցիտիս (Uldis Pūcītis, ), կինոյի ու թատրոնի լատվիացի խորհրդային դերասան։
Կենսագրություն
1960 թվականին ավարտել է Լատվիայի Յ. Վիտոլի անվան կոնսերվատորիայի թատերական ֆակուլտետի դերասանական բաժինը։ Կրթությունն ավարտելուց հետո աշխատել է Լիեպայայի դրամատիկական թատրոնում (1960-1962)։ 1962-1964 և 1973-1988 թվականներին եղել է Երիտասարդական թատրոնի (Ռիգայի Լենինյան կոմերիտմիության անվան պատանի հանդիսատեսի թատրոն) դերասան։ 1964-1973 թվականներին և 1988 թվականից հետո խաղացել է Դայլեսի թատրոնում (Յ. Ռայնիսի անվան գեղարվեստականա թատրոն)։
Ուլդիս Պուցիտիսը մարմնավորել է ռոմանտիկ հերոսների կերպարներ։ Այդպիսին է, օրինակ, նրա մարմնավորած Լաչպլեսիսը Յանիս Ռայնիսի «Կրակ և գիշեր» պիեսում։ Խաղացել է նաև դասական պիեսներում՝ Հենրիկ Իբսեն («Պեր Գյունտ») և Անտոն Չեխովի («Իվանով») ստեղծագործությունների բեմադրություններում։ Համամիութենական ճանաչման է արժանացել Լեոնիդ Լեյմանիսի «Էդգար և Քրիստինա» (1966, Ռուդոլֆ Բլաումանիսի ստեղծագործությունների հիման վրա) ֆիլմում Էդգարի դերում հանդես գալուց հետո ։
Ուլդիս Պուցիտիսը մահացել է 2000 թվականի դեկտեմբերի 14-ին Ռիգայում։ Թաղված է Անտառային գերեզմանատանը։
Արտաքին հղումներ
Կատեգորիա:Լատիշ դերասաններ Կատեգորիա:Խորհրդային դերասաններ Կատեգորիա:20-րդ դարի դերասաններ Կատեգորիա:Լատիշ ռեժիսորներ
Ուրշուլա Կելան
Ուրշուլա Կելան-Լիպեց (լեհերեն՝ Urszula Kielan–Lipiec, ), լեհ նախկին մարզուհի, թեթևաթլետուհի, բարձրացատկորդուհի, օլիմպիական խաղերի արծաթե մեդալակիր
Կենսագրություն
Ուրշուլա Կելանը շուրջ երկու տասնամյակ (1974-1992) ներկայացրել է Gwardia Warszawa մարզական ակումբը։ Նրա կարիերան՝ որպես մարզուհու, գագաթնակետին է հասել 1970-ական թվականների վերջերին և 1980-ականների սկզբներին։ Այդ տարիներին նա հինգ անգամ նվաճել է Լեհաստանի չեմպիոնուհու տիտղոսը. երկու անգամ՝ բացօթյա, մարզադշտային առաջնություններում (1978, 1980), երեք անգամ էլ՝ ծածկի տակ՝ մարզադահլիճային պայմաններում (1978, 1979, 1981)։ Ընդ որում՝ ութ անգամ բարելավել է Լեհաստանի ռեկորդը բարձրացատկի բնագավառում (1978 թվականի 187 սանտիմետրից 1980 թվականին հասցնելով 195 սանտիմետրի)։
Շատերի համար էր անսպասելի Ուրշուլայի մեծ հաջողությունը 1980 թվականի մոսկովյան օլիմպիադայում, որտեղ նա գրավեց երկրորդ տեղը և նվաճեց արծաթե մեդալ՝ զիջելով միայն Իտալիայի ներկայացուցիչ Սառա Սիմեոնիին ։ Այդ կերպ նա կրկնեց լեհ բարձրացատկորդուհի Յարոսլավա Յուզվիակովսկայի՝ 1960 թվականին ձեռք բերած նվաճումը։
Ուրշուլա Կելանը հաջողությունների է հասել նաև Եվրոպայի մարզադահլիճային առաջնություններում, որտեղ երեք անգամ արժանացել է բրոնզե (1978, 1980 и 1981 ) և մեկ անգամ էլ՝ արծաթե մեդալի (1979)։
Լեհաստանի Հանրապետության նախագահի 1999 թվականի դեկտեմբերի 14-ի հրամանագրով Ուրշուլա Կելանը պարգևատրվել է Ոսկե խաչով։
Արտաքին հղումներ
Կատեգորիա:Լեհ մարզիկներ Կատեգորիա:Լեհ թեթևաթլետներ Կատեգորիա:Լեհ բարձրացատկորդներ Կատեգորիա:Օլիմպիական խաղերի արծաթե մեդալակիրներ
Սարգիս Ղազարյան (ճարտարագետ)
Սարգիս Մնացականի Ղազարյան (1936, փետրվարի 4, գյուղ Մարտունի, Գեղարքունիքի մարզ), հայ ճարտարագետ-հիդրոտեխնիկ։ Տեխնիկական գիտությունների դոկտոր (1987), պրոֆեսոր (1988)։ ՀՀ ԳԱԱ թղթակից անդամ (1995), ՌԴ «Բնաբարեփոխման և էկոլոգիայի» միջազգային ակադեմիայի ակադեմիկոս անդամ (1994)։
Մեխանիկոս Ներսես Ղազարյանի հայրը։
Կենսագրություն
1959 թվականին ավարտել է Հայկական գյուղատնտեսական ինստիտուտը։ 1959-1977 թվականներին եղել է «Հայգունմետգիտնախագիծ» ինստիտուտում ինժեներա հետախուզական բաժնի վարիչը, 1968-1971 թվականներին՝ Հիդրավլիկայի և ՀՏԿ-ի ամբիոնի ասիստենտ, 1971-1975 թվականներին՝ Հիդրավլիկայի և ՀՏԿ-ի ամբիոնի դոցենտ, 1985-1994 թվականներին՝ Հիդրոմելիորատիվ ֆակուլտետի դեկան։ 1975 թվականից ՀՏԿ-ի և մելիորացիայի ամբիոնի վարիչն է, 2005-2009 թվականներին եղել է Հիդրոմելիորացիայի, հողաշինարարության և հողային կադաստրի ֆակուլտետի դեկանը ։
Աշխատանքները վերաբերում են ոռոգելի հողատարածությունների ջրափոխանակման կարգավորման խնդիրներին։ Օգտագործելով փորձնական ջրահանման տվյալները՝ տվել է բարդ ջրաերկրաբանական պայմանների հիդրոդինամիկական հարաչափերի որոշման տեսական բանաձև։
Տեսական և գործնական հետաքրքրություն են ներկայացնում ինժեներական գեոդեզիայի բնագավառում և լեռնային գետերի ձևաչափական պարամետրերի, կախյալ ջրաբերուկների շարժման մեխանիզմի, ափապաշտպան կառուցվածքների տիպերի ու կոնստրուկցիաների ընտրման ուղղությամբ կատարված հետազոտությունները։
Հեղինակ է լաբորատոր աշխատանքների բուհական ձեռնարկի, 3 մենագրության, 4 ուսումնական ձեռնարկի, 15 մեթոդական ցուցումների և 130-ից ավել գիտական հոդվածների։
Ծանոթագրություններ
Կատեգորիա:1936 ծնունդներ Կատեգորիա:Փետրվարի 4 ծնունդներ Կատեգորիա:Հայ ճարտարագետներ Կատեգորիա:Հայ հիդտրոտեխնիկներ Կատեգորիա:Մարտունի գյուղում ծնվածներ Կատեգորիա:ՀՀ ԳԱԱ թղթակից անդամներ Կատեգորիա:ՀԱԱՀ շրջանավարտներ Կատեգորիա:Տեխնիկական գիտությունների դոկտորներ Կատեգորիա:Հայ պրոֆեսորներ
Պեսետա
Պեսետա (peseta), Իսպանիայի դրամական արժույթը 1869-2002 թվականներին։ Ֆրանսիական ֆրանկի հետ հավասար նա եղել է նաև Անդորրայի արժույթը։ Պեսետան բաժանվում է 100 սենտիմոյի և 4 ռեալի, բայց այդ արժույթները շրջանառությունից դուրս են եկել 1970-ական թվականներին։
Պատմությունը
Պեսետան շրջանառության մեջ է մտցվել 1869 թվականին, երբ Իսպանիան դարձավ լատինական արժույթի խորհրդի անդամ։ Իսպանիայի օրենքը 1864 թվականի հունիսի 26-ից հայտարարեց լատինական արժույթի խորհրդին միանալու մասին (1865 թվականից սկսված)։ Պեսետան փոխարինեց էսկուդոյին 2½ պեսետան = 1 էսկուդո հարաբերությամբ։ 20-րդ դարի քաղաքական ոչ ստաբիլ իրավիճակը ցրեց խորհուրդը, բայց պաշտոնապես այն դադարել է գոյություն ունենալ 1927 թվականին։ 1959 թվականին Իսպանիան արհեստականորեն միացրեց ամերիկական դոլարին 60 պեսետ = 1 դոլար հարաբերությամբ, իսկ 1967 թվականին անգլիական ֆունտից հետո արժեզրկվեց նաև պեսետը. արդյունքում հաստատվեց 168 պեսետ = 1 ֆունտ հարաբերություն։ 1999 թվականին փոխարինվել է եվրոյով՝ 1 եվրո = 166,386 պեսետ։
Մետաղադրամներ
1869 և 1870 թվականներին շրջանառության մեջ են մտել 1, 2, 5, 10 և 50 սենտիմո և 1, 2, և 5 պեսետ արժողությամբ մետաղադրամներ։ 50 սենտիմո, 1 և 2 պեսետները ձուլված են 835 որակի արծաթից, իսկ հինգ պեսետը 900 որակի արծաթից։ Ոսկե մետաղադրամները 25 պեսետ արժողությամբ շրջանառության մեջ են մտել 1876 թվականին։ 1897 թվականին կատարվել է 100 պեսետ արժողությամբ ոսկե մետաղադրամների մեկանգամյա թողարկում։ Ոսկե մետաղադրամների թողարկումը կանգնեցվել է 1904 թվականին, իսկ նրանցից հետո նաև արծաթե մետաղադրամների 1910 թվականին։ Վերջին բրոնզից մետաղադրամները թողարկվել են 1912 թվականին։ Մետաղադրամների թողարկումը շարունակվել է 1925 թվականին պղինձ-նիկելային 25 սենտիմոյի շրջանառմամբ 1926 թվականին կատարվել է 50 սենտիմո արժողությամբ մետաղադրամների վերջին թողարկումը։ 1934 թվականին Իսպանիայի երկրորդ հանրապետությունը թողարկեց 25,50 սենտիմո և 1 պեսետ արժողությամբ մետաղադրամներ։ 25 սենտիմոն և արծաթային 1 պեսետան նույն բաղադրության և չափսի են, ինչ որ ավելի հին թագավորության մետաղադրամները այն տարբերությամբ, որ 50 սենտիմոն ձուլվել է պղնձից։ 1935 թվականին շրջանառության մեջ են մտել երկաթե 5 սենտիմոները, լատունային 1 պեսետի հետ։ 1938 թվականի վերջին թողարկումը ներառում է կենտրոնում անցքով 25 սենտիմո արժողությամբ մետաղադրամներ։
Քաղաքացիական պատերազմի ժամանակ մետաղադրամների արտադրությամբ զբաղվում էին ինչպես պետական, այնպես էլ ազգային բանակները։ 1937 թվականին հանրապետականների կողմից դրոշված են հետևյալ թողարկումները
Ազգայնականները իրենց առաջին մետաղադրամը թողարկել են 1937 թվականին
Արտաքին հղումներ
Կատեգորիա:Իսպանիայի պատմություն
Զինվորական գերեզմանատուն № 111 (Ռասլավիցե)
Զինվորական գերեզմանատուն № 111 (Ռասլավիցե) (Cmentarz wojenny nr 111 - Racławice), զինվորական գերեզմանատուն, գտնվում է Փոքրլեհական վոևոդության Գորլիցկյան շրջանի Ռասլավիցե գյուղի շրջակայքում։ Գերեզմանատունը մտնում է Առաջին աշխարհամարտի տարիների Արևմտագալիցյան զինվորական դամբարանների խմբի մեջ։ Գերեզմանատանը թաղված են Ավստրո-Հունգարական, Գերմանական և Ռուսական բանակների՝ Առաջին համաշխարհային պատերազմի ժամանակ, 1915 թվականի  մայիսին  զոհված զինծառայողներ։
Պատմություն
Գերեզմանատունը կառուցվել է Կրակովի զինվորական դամբարանների և ռազմական պարետատան դեպարտամենտի կողմից 1914 թվականին, ավստրիացի ճարտարապետ Հանս Մայրի նախագծով։ 406 քմ մակերեսով գերեզմանատանը գտնվում են 78 եղբայրական և 14 անհատական գերեզմաններ, որոնցում թաղված են 78 ավստրիացի և 60 ռուս զինվորներ։ Այս մեծ գերեզմանատանը գտնվում է Երկրորդ Աշխարհամարտի տարիների անհայտ զինվորի մեկ գերեզման։
Նկարագրություն
Սկզբնապես գերեզմանատունը շրջապատված է եղել մուտքի դարպաս ունեցող փայտե ցանկապատերով։ Ներկայումս այն անմխիթար վիճակում է։ Պահպանվել են տապանաքարերի մետաղական մի քանի խաչեր և փայտե ցանկապատի մնացորդներ։
Արտաքին հղումներ
Կատեգորիա:Առաջին համաշխարհային պատերազմի հուշարձաններ
Hollywood's Bleeding
«Hollywood's Bleeding», ամերիկացի ռեփեր և երգիչ Post Malone-ի երրորդ ստուդիական ալբոմ։ Այն թողարկվել է 2019 թվականի սեպտեմբերի 6-ին Republic Records-ի կողմից։ Ալբոմը ներառում է այնպիսի երաժիշտների մասնակցությունները, ինչպիսիք են DaBaby-ն, Future-ը, Հոլզին, Meek Mill-ը, Lil Baby-ն, Օզզի Օսբորնը, Թրևիս Սքոթը, SZA-ը, Swae Lee-ն և Young Thug-ը։ Արտադրությամբ զբաղվել են Էնդրու Ուաթը, BloodPop-ը, Բրայան Լին, Քարթեր Լանգը, DJ Dahi-ն, Էմիլ Հեյնին, Ֆրենկ Դյուքսը և ինքը՝ Post Malone-ը։
«Hollywood's Bleeding»-ն ընդհանուր առմամբ դրական գնահատականներ է ստացել և դեբյուտել ամերիկյան Billboard 200 չարթի առաջին հորիզոնականին։ Այն Malone-ի երկրորդ համար մեկ ալբոմն է ԱՄՆ-ում, և այն աջակցվել է վեց սինգլներով՝ «Wow», «Goodbyes», «Circles», «Enemies», «Allergic» և «Take What You Want»։ Առաջին երեք երգերը զբաղեցրել են համապատասխանաբար երկրորդ, երրորդ և առաջին հորիզոնականները ամերիկյան Billboard Hot 100 չարթում։ Ալբոմը նույնպես ներառում է Billboard Hot 100-ը գլխավորած «Sunflower» սինգլը՝ համագործակցությունն ամերիկացի ռեփեր Swae Lee-ի հետ «Spider-Man: Into the Spider-Verse» սաունդթրեքից։
Նախարտադրություն
2018 թվականի հունիսի 5-ին՝ Malone-ի «Beerbongs & Bentleys» երկրորդ ստուդիական ալբոմի թողարկումից վեց շաբաթ անց հայտարարվել է, որ երգիչն աշխատում է իր երրորդ ստուդիական ալբոմի վրա ։ Նոյեմբերին Malone-ը հայտնել է, որ «փորձել է աշխատանքի նոր ծավալ ներդնել» մինչև տարվա վերջ, սակայն մինչ այդ ժամանակահատվածը նա թողարկել է միայն «Wow» սինգլը ։ 2019 թվականի հուլիսի 28-ին Malone-ը կիսվել է , որ ավարտել է իր սպասվելիք երրորդ ալբոմի ձայնագրումը ։
Սինգլներ
Ալբոմի առաջնային սինգլը՝ «Wow»-ը թողարկվել է 2018 թվականի դեկտեմբերի 24-ին՝ Սուրբ Ծննդից մեկ օր առաջ ։ Երգն արտադրվել է Լուիս Բելի և Ֆրենկ Դյուքսի կողմից ։ Այն զբաղեցրել է Billboard Hot 100-ի երկրորդ հորիզոնականը ։
Ալբոմի երկրորդ սինգլը՝ «Goodbyes»-ը՝ Young Thug-ի մասնակցությամբ, թողարկվել է 2019 թվականի հուլիսի 5-ին՝ Malone-ի ծնդդյան օրվանից մեկ օր անց ։ Երգն արտադրվել է Բրայան Լիի և Լուիս Բելի կողմից ։ Այն զբաղեցրել է Billboard Hot 100-ի երրորդ հորիզոնականը ։
Ալբոմի երրորդ սինգլը՝ «Circles»-ը թողարկվել է 2019 թվականի օգոտսոսի 30-ին ։ Երգն արտադրվել է Լուիս Բելի, Ֆրենկ Դյուքսի և Malone-ի կողմից ։ Այն զբաղեցրել է Billboard Hot 100-ի առաջն հորիզոնականը ։
«Enemies»-ը՝ DaBaby-ի մասնակցությամբ, ուղարկվել է Rhythmic Top 40 ռադիո 2019 թվականի սեպտեմբերի 17-ին՝ որպես ալբոմի չորրորդ սինգլ ։ Այն զբաղեցրել է Billboard Hot 100-ի 16-րդ հորիզոնականը ։
«Allergic»-ը թողարկվել է որպես ալբոմի հինգերորդ սինգլ ։ Այն զբաղեցրել է Billboard Hot 100-ի 37-րդ հորիզոնականը ։
«Take What You Want»-ը՝ Օզզի Օսբորնի և Թրևիս Սքոթի մասնակցությամբ, ուղարկվել է contemporary hit radio 2019 թվականի հոկտեմբերի 15-ին՝ որպես ալբոմի վեցերորդ սինգլ ։ Այն զբաղեցրել է Billboard Hot 100-ի 8-րդ հորիզոնականը ։
Այլ երգեր
Չնայած այն բանին, որ «Saint-Tropez»-ը չի թողարկվել որպես սինգլ, դրա տեսահոլովակը թողարկվել է 2019 թվականի սեպտեմբերի 11-ին ։ Երգը զբաղեցրել է ամերիկյան Billboard Hot 100 չարթի 18-րդ հորիզոնականը ։
Առևտրային ցուցանիշներ
«Hollywood's Bleeding»-ը դեբյուտել է ամերիկյան Billboard 200 չարթի առաջին հորիզոնականը՝ 489,000 վաճառված օրինակներով, ինչի շնորհիվ Post Malone-ը ստացել է իր երկրորդ ստուդիական ալբոմը, որը գլխավորել է ամերիկյան չարթերը ։
Երգացանկ
Իրավունքները վերցվել են Post Malone-ի պաշտոնական կայքից ․
Նշումներ
Ձայնագրման անձնակազմ
Բոլոր ծրագրերը և գործիքները հաշվեգրվում են յուրաքանչյուր թրեքի արտադրողներին, այդ թվում՝ այնտեղ, որտեղ նշված է ․
Երաժիշտներ
Տեխնիկական մաս
Ծանոթագրություններ
Կատեգորիա:2019 ալբոմներ Կատեգորիա:Billboard 200 գլխավորած ալբոմներ Կատեգորիա:Post Malone-ի ալբոմներ
Սիսա (կոմունա)
Սիսա (Sissa), կոմունա Իտալիայում, Գտնվում է Էմիլիա Ռոմանիա մարզում՝ Պարմա գավառում ։
Բնակչությունը կազմում է 3945 մարդ։ Բնակչության միջին խտությունը՝ 94 մարդ/կմ²։ Զբաղեցնում է 42 կմ² տարածք։ Փոստային ինդեքս՝ 43018։ Հեռախոսային կոդը՝ 0521։
Կոմունայի հովանավորն է սուրբ առաքյալ Հակոբոս Ավագը։ Տոնը նշվում է հուլիսի 25-ին։
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Porsche 918
Porsche 918 Spyder, հիբրիդային սուպերմեքենա, որն արտադրվում է գերմանական Porsche-ի կողմից։ Արտադրվում է 2 մոդելի ձևով՝ 918 Spyder(ստանդարտ) և 918 Spyder "Weissach Package"(թեթևացված)։ Մեքենան պատրաստված է Porsche RS Spyder մրցարշավային մեքենայի հիման վրա և յուրաքանչյուր 100 կմ ճանապարհին ծախսում է ընդամենը 3.3 լիտր վառելիք։ Մեքենան ամբողջությամբ պատրաստված է ածխապլաստից։
Պատմություն
Նման մեքենա ստեղծելու գաղափարը փորձարկվել է մրցարշավային Porsche 911 GT3 R Hybrid-ի վրա։ 2010 թվականի դեկտեմբերին այդ մեքենան ստացավ գերմանական ավտոսպորտի միության «Շրջակա միջավայրի պահպանություն» մրցանակը։ Առաջին անգամ 918 մոդելի մեքենան պատրաստվեց ռոդսթերի թափքով և ցուցադրվեց Ժնևի ավտոսալոնում 2010 թվականին՝ որպես կոնցեպցիոն մեքենա։ 918 Spyder-ի կոնցեպտի վերամշակումը և արտադրության անցումը տևեց ընդամենը 5 ամիս։
Շուկայական տվյալներ
2012 թվականի հուլիսին Porsche-ն ստացավ ավելի քան հազար պատվեր 918 մոդելի համար, սակայն ընկերությունը նշեց, որ մեքենան կարտադրվի ընդամենը 918 օրինակով։ Ընկերությունը մեքենայի համար տալիս է 4 տարի, իսկ միայն էլեկտրաշարժիչների համար՝ 7 տարի երաշխիք։ Մեքենայի գինը կազմում է 768026 €, որը գերազանցում է ընկերության ամենաթանկ սերիական մոդելի ՝ Porsche Carrera GT-ի արժեքը։
Արտաքին հղումներ
Կատեգորիա:Ավտոմեքենաներ
Շաբրակ
Շաբրակ (Chabrac), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 522 մարդ, բնակչության խտությունը` 23.30 մարդ/կմ²։ Բնակավայրը զբաղեցնում է 22.40 կմ² տարածք։
Աշխարհագրություն
Գտնվում է Փարիզ քաղաքից 350 կմ հարավ, Պուատիե քաղաքից` 80 կմ հարավ-արևելք, Անգուլեմ քաղաքից` 55 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 344 աշխատունակ (15-64 տարեկան) բնակիչ, որոնցից ակտիվ էին 250-ը, իսկ ոչ ակտիվները` 94։ Ակտիվության ցուցանիշը կազմում է 72,7 %։ 250 աշխատունակ մարդկանցից աշխատել է 235 անձ (132 տղամարդ և 103 կին)։ Գործազուրկ են եղել 15 անձ (7 տղամարդ և 8 կին)։ 94 անաշխատունակներից 15-ը եղել են աշակերտներ կամ ուսանողներ, 43-ը` թոշակառուներ, իսկ 36-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սոլինյանո
Սոլինյանո (Solignano), կոմունա Իտալիայում, Գտնվում է Էմիլիա Ռոմանիա մարզում՝ Պարմա գավառում ։
Բնակչությունը կազմում է 1921 մարդ։ Բնակչության միջին խտությունը՝ 26 մարդ/կմ²։ Զբաղեցնում է 73 կմ² տարածք։ Փոստային ինդեքս՝ 43040։ Հեռախոսային կոդը՝ 0525։
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Զինվորական գերեզմանատուն № 110 (Բինարովա)
Զինվորական գերեզմանատուն № 110 (Բինարովա) (Cmentarz wojenny nr 110 - Binarowa), զինվորական գերեզմանատուն, գտնվում է Փոքր լեհական վոևոդության Գոլիցյան շրջանի Բինարովա գյուղի շրջակայքում։  Գերեզմանատունը մտնում է Առաջին աշխարհամարտի տարիների Արևմտագալիցյան զինվորական դամբարանների խմբի մեջ։ Այստեղ թաղված են Ավստրո-Հունգարիայի և Ռուսաստանի բանակների զինծառայողներ, ովքեր զոհվել են Առաջին համաշխարհային պատերազմի ժամանակ՝ 1915 թվականի մայիսին։
Պատմություն
Գերեզմանատունը կառուցվել է Կրակովի զինվորական դամբարանների և ռազմական պարետատան դեպարտամենտի կողմից 1914 թվականին ավստրիացի ճարտարապետ Հանս Մայրի նախագծով։ 333 քմ մակերեսով գերեզմանատանը գտնվում են 13 եղբայրական և մեկ անհատական գերեզմաններ, որոնցում թաղված են 224 ավստրիացի և 326 ռուս զինվորներ։
Նկարագրություն
Ռազմական դամբարանը զբաղեցնում է հին ծխական գերեզմանոցի առանձին թաղամասը։ Այն T-ձև տեսք ունի։ Գերեզմանատան գլխավոր հուշարձանը կենտրոնական հատվածում գտնվող, օրիգինալ, մինչ մեր օրերը պահպանվող խաչն է՝«1915» գրառմամբ։  Գերեզմանատանը կան նաև մի քանի քարակոթողներ:Սկզբնապես գերեզմանատունը ցանկապատված է եղել քարե հենասյուները իրար միացնող մետաղական շղթայով։ Այս գերեզմանատան մանրամասն  ձևավորումը Հանս Մայրը օգտագործել է նաև Պշեգոնինի N 66 գերեզմանատան համար։ Ներկայումս պահպանվել են միայն հենասյուների մի քանի օղակներ։
Արդի ժամանակներում դամբարանը անմխիթար վիճակում է գտնվում։
Արտաքին հղումներ
Կատեգորիա:Առաջին համաշխարհային պատերազմի հուշարձաններ
Մյուրից
Մյուրից (, մորչե բառից՝ փոքր ծով), քաղցրահամ լիճ Գերմանիայի Մակլենբուրգ երկրամասում։
Մյուրիցը ամենամեծ լիճն է, որն ամբողջությամբ է գտնվում է Գերմանիայի տարածքում։
Ձևավորում
Լիճն առաջացել է վերջին Սառցե դարաշրջանի հետևանքով։ Հետագայում հալվող սառցադաշտերի առաջացրած գոգավորությունում առաջացել է Մյուրիցը։
Մյուրից ազգային պարկ
Տարածքը ազգային պարկ է հռչակվել 1990 թվականին։ Այն զբաղեցնում է ավելի քան 318 կմ² տարածք, որի շուրջ 65 % պատված է անտառներով, 12 % լճերով, 8 % կազմում են ճահիճները և 6 % մարգագետիններն ու արոտավայերը։ Տարածքի ներկայիս լանդշաֆտը ձևավորվել է 15 000 տարի առաջ։ Սառցադաշտերի հետևանքով այստեղ առաջացել են մորենների, գլաքարերի կուտակումներ ու բազմաթիվ գոգավորություններ։ Վերջիններս գերակշռում են այս լանդշաֆտում և հանդես են գալիս լճակների ու լճերի տեսքով։
Ֆլորա
Լճի շրջակայքում հիմնականում աճում են եղեգնի մացառուտներ և ճահճային անտառակներ։ Իսկ լճի հարևանությամբ տարածված են սոճու հսկայական անտառներ։
Բնակավայրեր
Մյուրիցի ափամերձ գոտում գտնվող քաղաքներից ամենամեծը Վարենն է։ Մյուս բնակավայրերից են (տեղաբաշխումը ժամ-սլաքի ուղղությամբ) Ռեխլինը, Պրիբորնը, Ֆիպպերովը, Լյուդորֆը, Գոտտունը, Զիտովն ու Կլինկը։
Արտաքին հղումներ
Կատեգորիա:Գերմանիայի լճեր Կատեգորիա:Եվրոպայի լճեր
Քարավան
Քարավան (karawane,, հնարավոր է kar՝առաքելություն +van`մարդ, մարդիք, կամ karabhah՝ երիտասարդ ուղտ կամ փիղ), միմյանց հետ միավորված մարդկանց խումբ, իրենց որոճացող կենդանիների մեծ խմբով (ուղտ,ձի,ավանակ), որոնք միացել են իրար դժվար և երկար ճամփորդության օգնելու նպատակով։
Պատմական ժամանակներում Արևելյան Ասիան և Եվրոպան կապող քարավանները հաճախ շքեղ եւ եկամտաբեր ապրանքներ էին բերում, ինչպիսիք են մետաքսը կամ ոսկերչական իրերը։ Ուստի քարավանները շահադիտական թիրախ էին ավազակախմբերի համար։ Արդյունավետ, հաջողված ճանապարհորդության շահույթը կարող է հսկայական լինել, համեմատելի եվրոպայում համեմունքների առևտրի հետ։ Քարավանների կողմից բերված շքեղ ապրանքները շատերին էին ներգրավում կարևոր առևտրային ճանապարհներով՝ քարվանսարաներ կառուցելու համար։ Քարվանսարա էին ճանապարհային կայանները, որոնք աջակցում էին առևտրին, տեղեկատվության հոսքին, ինչպես նաև Ասիա, Հյուսիսային Աֆրիկա և հարավ-արևելյան Եվրոպա, մասնավորապես Մետաքսի ճանապարհի վրա գտնվող առևտրային երթուղիների ցանցի մարդկանց։ Քարավանսարաները ջուր էին մատակարարում մարդու և կենդանիների սպառման համար, լվացքի և անձնական խնամքի համար։ Երբեմն նրանք կառուցում էին լոգարաններ։ Նրանք նաև ունեին կենդանիների համար սնունդ և զբոսաշրջիկների համար խանութներ, որոնց համար նրանք կարող էին ձեռք բերել նոր մատակարարներ ։
Քարավանի ուղղակի նշանակություն
Քարավանը սովորաբար գլխավորում է քարավանի ավագը և պաշտպանված է զինված պահակախմբով։
Ամենահայտնի հնադարյան և միջին դարերի քարավանային երթուղին համարվում է, մ.թ.ա. II դարից հայտնի՝ Չինաստանը Միջին Ասիային միացնող, Մեծ մետաքսե ճանապարհը։
Անցյալում հայտնի քարավանները, վերածնվեցին 1980 թվականներին, աղվանական պատերազմի ժամանակ, երբ դրանք օգտագործվում էին պակիստանի սահմանով աղվանստանի խորքերը զենք ու զինամթերք տեղափոխելու համար։ Այդպիսով, ապահովվում էր գաղտնիությունը և անհասանելի տարածքները թափանցելու հնարավորությունը։
Մինչ այսօր այն օգտագործվում է թմրանյութերի գաղտնի տեղափոխման համար, մասնավորապես «Ոսկե եռանկյուն»-ուց Հարավ-Արևելյան Ասիա տեղափոխելու համար։
Ջրային փոխադրամիջոցներով քարավան
Նավերի քարավան, մեծ հեռավորության վրա բեռներ տեղափոխող բեռնաատար նավերի շարասյուն։
Պարտադիր չէ, որ նրա կազմում լինեն ռազմանավեր։
Հյուսիսային ծովային ճանապարհով նավերը տեղափոխվում են սառցահատի օգնությամբ, նրա հետևից քարավան կազմած։
Գետային քարավան, մի քանի իրար կցված լաստեր կամ ինքնուրույն չշարժվող նավերշարժվում են քարշակի օգնությամբ։
Այդպիսպ քարավանների մշտական մասնակիցները, իրենց տոնը նշում են սեպտեմբերի 24-ին։
Քարավան (այլ նշանկություն)
Եվրոպայում, և վերջերս նաև Ռուսաստանում, քարավան են կոչում ինքնագնաց և կցորդվող ավտոտներիշարասյանը։
Ծանոթագրություններ
Կատեգորիա:Փոխադրամիջոցներ
Հորդանանի կերպարվեստի ազգային պատկերասրահ
Հորդանանի կերպարվեստի ազգային պատկերասրահ (المتحف الوطني الأردني للفنون الجميلة, Jordan National Gallery of Fine Arts, JNGFA), գեղարվեստի թանգարան Հորդանանի Աման քաղաքում, որը բացվել է 1980 թվականի փետրվարին։ Թանգարանի հավաքածուն ներառում է ավելի քան 2000 ստեղծագործություն, մասնագիտացված է ժամանակակից արվեստի ստեղծագործությունների վրա, ստեղծված Ասիայի, Աֆրիկայի նկարիչների կողմից։
Պատմություն
Հորդանանի գեղարվեստի պատկերասրահը հիմնադրվել է 1980 թվականին Ամանում, Հուսեյին թագավորի և Նուր ալ Հուսեյին թագուհու հովանավորչությամբ։ Այսօր պատկերասրահի ֆոնդը բաղկացած է ժամանակակից արվեստի ավելի քան 2000 ստեղծագործություններից` կտավներ, քանդակներ, գրաֆիկական աշխատանքներ, լուսանկարներ, գործվածքների և կերամիկայի ստեղծագործություններ, որոնք կենտրոնացած են Ասիայի և Աֆրիկայի արվեստի վրա։ Հավաքածուն ներառում է 59 երկրներից ավելի քան 800 նկարիչների գործեր` Ալժիրից, Հայաստանից, Ավստրալիայից, Դանիայից, Եգիպտոոսից, Ֆրանսիայից, Հնդկաստանից, Ինդոնեզիայից, Իրանից, Իրաքից, Իտալիայից, Ճապոնիայից, Հորդանանից, Շվեյցարիայից, Թայվանից, Տաջիիկստանից, նախկին Հարավսլավիայի երկրներից և այլն։
Թանգարանի շենքի վերակառուցումն ու ընդարձակումը կատարվել են 2007 թվականին, աշխատանքները ընթացել են ճարտարապետ Մուհամեդ ալ Ասադի նախագծով, վերջինս արժանացել է «Aga Khan Award for Architecture» (AKAA) ճարտարապետական մրցանակի։ 2013 թվականի մայիսի 21-ին թանգարանում բացվել է «Ժամանակակից արվեստի 70 ամյակը Հորդանանում» խորագրով մասշտաբային ցուցահանդես, որը անցկացվել է «The Royal Society of Fine Arts» (RSOFA) Հորդանանի գեղարվեստական հասարակության աջակցությամբ և երկրի պատմության մեջ դարձել է ամենամեծ ցուցահանդեսը։ Հանրությանը ցուցադրվել է ավելի քան 200 ստեղծագործություն` ստեղծված 195 հորդանանցի նկարիչների կողմից։ Հավաքածուն ներառել էր ինչպես նկարներ և քանդակներ, այնպես էլ վիդեոարթտ և ինստալյացիա։
2009 թվականի մայիսի 18-ին Թանգարանների միջազգային օրվա առթիվ պատկերասրահը գործարկել է «Touring Museum» նախագիծը` ուղղված արաբական աշխարհում գյուղացիներին ժամանակակից արվեստի հետ ծանոթացմանը։
Արտաքին հղումներ
Կատեգորիա:Ազգային պատկերասրահներ Կատեգորիա:Ժամանակակից արվեստի թանգարաններ
Դեմոնտե
Բնակչությունը կազմում է 2042 մարդ (2008 թվականի տվյալներով)։ Բնակչության խտությունը 16 մարդ/կմ²։ Տարածքը՝ 127 կմ²։ Փոստային ինդեքս՝ 12014։ Հեռախոսային կոդ՝ 0171։
Բնակավայրի հովանավորն է համարվում սուրբ Դոնատը։
Ժողովրդագրություն
'''Բնակչության թվաքանակի փոփոխությունները.
Կի Սոն Յոն
Վաղ կյանք
Կին ծնվել է 1989 թվականի հունվարի 24-ին հարավկորեական Գվանջու քաղաքում։ 2011 թվականին Սոն Յոնի հայրը, ով նախկինում եղել է ֆուտբոլիստ, որդուն ուղարկեց Ավստրալիա՝ սովորելու, հավատալով, որ այս երկրում պատանի Կին կարող է յուրացնել անգլերենը և իսկապես կհմտանա ֆուտբոլում ։ Սոն Յոնը ընդունվեց Բրիսբենում գտնվող սպորտային թեքումով Ջոն Պոլ քոլեջը՝ «Brain Soccer Program» հատուկ ծրագրով, որն անցկացնում էր Ուելսի ազգային հավաքականի նախկին խաղացող Ջեֆ Հոպկինսը։ Կին շատ արագ դրսևորեց իր արտասովոր ֆուտբոլային տաղանդը և դարձավ այդ ուսումնական հաստատության ֆուտբոլային թիմի անբաժանելի մասը։ 2004 թվականին, Սոն Յոնը մինչև 15 տարեկանների համար անցկացվող Բիլ Թյորներ գավաթի (անգլ. Bill Turner Cup) խաղարկությունում իր թիմի հաղթանակում մեծ ներդրում ունեցավ։
2006 թվականին երիտասարդ կիսապաշտպանին մինագամից երկու առաջարկություն արեցին՝ կորեական «Սեուլ» ակումբից և Ավստրալիայի բարձրագույն դիվիզիոնի ներկայացուցիչ «Բրիսբեն Ռոարից»։ Կին որոշեց վերադառնալ հայրենիք՝ դրական պատասախանելով առաջին անձնակազմին։ Ավստրալիայում ապրելու ժամանակ Կին սովորում է անգլերեն լեզուն և տիրապետում կատարյալ ։ Այնտեղ էլ Սոն Յոնին տրվել է անգլիական Դեյվ (Դեվիդ) անունը, որով նրան Բրիտանիայում հաճախ են անվանում ։
«Սեուլ»
Կին վերադարձավ Կորեա, որտեղ «Սեուլում» նրա խաղընկերը դարձավ իր մանկության մտերիմ ընկեր Լի Չխոն Յոնը ։ Կիին ակումբ էր հրավիրել թիմի գլխավոր մարզիչը՝ թուրք Շենոլ Գյունեշը՝ պատանի ֆուտբոլիստի մեջ տեսնելով մեծ տաղանդ ։ Առաջին անգամ «Սեուլի» կազմում Կին հայտնվեց Հարավային Կորեայի Լիգայի գավաթ 2006-ի եզրափակիչ խաղում, բայց խաղադաշտ այդպես էլ չմտավ։
2007 թվականին, մինչև 20 տարեկան ֆուտբոլիստների համաշխարհային առաջնությանը, Կին պաշտպանեց Հարավային Կորեայի երիտասադրական հավաքականի գույները և ցույց տվեց վաղաժամ հասուն խաղ։ Անգլիական «Մանչեսթեր Յունայթեդի» մարզիչ Ալեքս Ֆերգյուսոնը, ով այս մրցաշարում իր թիմի համար նոր տաղանդավոր խաղացողների էր փնտրււմ, հետագայում ասաց, որ նա «տառացիորեն աչքը չի կտրել կորեացուց» և երկար է մտածել՝ տատանվելով նրա և «Ուիգան Ատլետիկի» էկվադորցի խաղացող Անտոնիո Վալենսիայի միջև , ով արդյունքում հայտնվեց «կարմիր սատանաների» կազմում ։
2009 մրցաշրջանի առաջին խաղում Կին իր խփած գոլով մասնակցեց իր թիմի՝ «Չոնամ Դրեգոնզի» դեմ 6-1 ջախջախիչ հաշվով տարած հաղթանակին ։ Ամբողջ ֆուտբոլային տարում Սոն Յոնի շուրջ լուրեր էին չարաշահվում կապված Եվրոպա տեղափոխվելու նրա հետագա հնարավորության հետ։ Կիի հավանական գործատուների շարքում էին հոլանդական «ՊՍՎ Էյնդհովենը», գերմանական «Համբուրգը», պորտուգալական «Պորտուն» և Հին Աշխարհի որոշ թիմեր ։
2009 թվականի արդյունքներով Կին ճանաչվեց «Ասիայի լավագույն երիտասարդ ֆուտբոլիստ» ։
«Սելթիկ»
2011-12 մրցաշրջանը կիսապաշտպանը սկսեց «Հայբերնիանի» դարպասը գրավելով ։ Օգոստոսի 3-ին Կիին հաջողվեց գեղեցիկ գոլ խփել «Դանդի Յունայթեդի» դարպասին՝ ճեղքելով «արաբների» տուգանային հրապարակի եզրը, կիսապաշտպանը ճշգրիտ հարված կատարեց դարպասի վերին անկյունը ։ Օգոստոսի 15-ին բրիտանական մամուլում լուրեր հայտնվեցին, որ Սոն Յոնի հետ պայմանագիր են ուզում կնքել անգլիական «Բլեքբերն Ռովերսը», «Տոտենհեմ Հոտսպուրը» և երկու չներկայացված ռուսական ակումբներ ։ Հաջորդ օրը «Սելթիկի» ներկայացուցիչները ժխտեցին բոլոր խոսակցությունները Կիի տրանսֆերի հետ կապված, հայտարարելով, որ կորեացին հանդիսանում է «ակումբի առանցքային խաղացողներից մեկը» ։ Սեպտեմբերի 10-ին «Մոտերուալի» դեմ խաղում Սոն Յոնը մրցաշրջանում խփեց իր երրորդ գոլը ։ 19 օր անց Եվրոպայի Լիգայի շրջանակներում կայացած իտալական «Ուդինեզեի» դեմ խաղում Կիի իրացրած 11 մետրանոցը Սելթիկին բերեց ոչ ոքի՝ 1-1 : Մինչև ֆուտբոլային տարվա ավարտը կորեացին ևս երեք գոլ խփեց՝ «Աբերդինի», «Սենտ Ջոնստոնի» և «Հայբերնիանի» դարպասներին ։ 2011-12 մրցաշրջանում Կին անցկացրեց 42 խաղ, որոնցում աչքի ընկավ յոթ ճշգրիտ և արդյունավետ հարվածներով ու վեց գոլային փոխանցումներով։ Այսպիսով, նա օգնեց «կելտերին» մրցաշրջանի արդյունքներով դառնալ չեմպիոն ։ Միջսեզոնային շրջանում Կիի շուրջ խոսակցություններ սկսվեցին «Սելթիկից» դուրս նրա կարիերայի շարունակության մասին։ Հիմնականում կորեացու հնարավոր նոր գործատուները համարվում էին գերմանական «Բայեր-04»-ը, «Վերդերը», Դորտմունդի «Բորուսիան», անգլիական «Լիվերպուլը», «Աստոն Վիլլան», «Քուինս Պարկ Ռեյնջերսը» և ռուսական «Ռուբինը» ։
«Սուոնսի Սիթի»
2012 թվականի օգոստոսի 24-ին Կին այդուհանդերձ լքեց Գլազգոն, եռամյա պայմանագիր կնքելով անգլիական Պրեմիեր Լիգայի «Սուոնսի Սիթի» ակումբի հետ ։ Կիի տրանսֆերը գնային առումով «կարապների» պատմության մեջ դարձավ ռեկորդային, բայց գումարի կոնկրետ չափը չբարձրաձայնվեց ։ Ուշագրավ է, որ այդ ռեկորդը մեկ շաբաթ անց գերազանցեց իսպանացի Պաբլո Էռնանդեսի գնումը ։ Պաշտոնական խաղում Սոն Յոնը «Սուոնսիի» կազմում դեբյուտեց օգոստոսի 28-ին, Անգլիայի լիգայի գավաթի շրջանակներում 76 րոպե խաղալով «Բարնսլիի» դեմ ։
«Սանդերլենդ»
2013 թվականի օգոստոսի 31-ին մրցաշրջանային վարձակալման իրավունքով Կին միացավ «Սանդերլենդին»` այն մրցաշրջանի կեսերին լքելու հնարավորության պայմանով ։ Նա իր առաջին գոլը «Սանդերլենդի» կազմում խփեց 2013 թվականի դեկտեմբերի 17-ին, Լիգայի գավաթի կիսաեզրափակչում կայացած «Չելսիի» դեմ խաղում։ Կին անցավ Էշլի Քոուլին և 119-րդ րոպեին շրջանցելով դարպասապահ Մարկ Շվարցերին, խփեց ներքևով, այդպիսով «Սանդերլենդը» հաղթեց 2-1 հաշվով ։ Դեկտեմբերի 26-ին նա «Սանդերլենդի» կազմում խփեց իր երկրորդ գոլը, «էվերթոնի» նկատմամբ նվազագույն հաշվով հաղթանակ բերելով։ «Մերսիսայդցիների» դարպասապահ Թիմ Հովարդը կարճ փոխանցում կատարեց Լեոն Օսմանին, որից էլ Կին խլեց գնդակը։ Հովարդը տուգանայինի սահմաններում խփեց Կիին և հեռացվեց խաղադաշտից, ինքը՝ տուժողն էլ, իրացրեց 11 մետրանոցը։ Դա Կիի առաջին գոլն էր Պրեմիեր Լիգայում  ։ Երրորդ գոլը «Սանդերլենդի» կազմում Կին խփեց «Ֆուլհեմի» դեմ արտագնա խաղում Ադամ Ջոնսոնի փոխանցումից։ Իր թիմը հաղթեց 4-1 հաշվով ։
2014 թվականի հունվարի 22-ին Կին երկրորդ անգամ Լիգայի գավաթի եզրափակիչ հասավ, բայց արդեն մեկ այլ ակումբի հետ։ Երկխաղյա կիսաեզրափակչի ոչ-ոքիներից հետո, նա օգնեց «Սանդերլենդին» 11 մետրանոց հարվածաշարում 2-1 հաշվով պարտության մատնել «Մանչեսթեր Յունայթեդին»։ 11 մետրանոց հարվածաշարում Կիից բացի գոլ խփեց Մարկոս Ալոնսոն ։ Կին «Սանդերլենդի» կազմում խաղաց 2014 թվականի մարտի 2-ին Լիգայի գավաթի եզրափակչի «Մանչեսթեր Սիթիի» դեմ խաղում, և չնայած առաջին խաղակեսի ավարտին «Սանդերլենդի» մեկ գոլի առավելությանը, երկրորդ խաղակեսում «Սիթին» կարողացավ հաղթել 3-1 վերջնական հաշվով ։
Վերադարձ «Սուոնսի Սիթի»
Կին Սուոնսի վերադարձավ 2014-15 մրցաշրջանի սկզբին և առաջնությունում առաջին գոլը խփեց «Օլդ Թրաֆորդում», «Մանչեսթեր Յունայթեդի» դեմ խաղում, իսկ իր թիմը ուժեղ մրցակիցին հաղթեց 2-1 հաշվով ։ Մրցաշրջանի սկզբից մի քանի օր առաջ Կին հայտարարեց. «Սա իմ երրորդ մրցաշրջանն է Պրեմիեր Լիգայում, և ես ուզում եմ ծաղկել որպես խաղացող և կատարելագործվել, որպեսզի օգնեմ թիմին» ։ Օգոստոսի 28-ին նա ակումբի հետ կնքեց նոր պայմանագիր, որն ուժի մեջ է մինչև 2018 թվականը ։ Նոր մարզիչ Հարրի Մոնկի ղեկավարությամբ Կին ամրապնդվեց հիմնական կազմում և դեկտեմբերի վերջին Պրեմիեր Լիգայի բոլոր խաղերը սկսեց առաջին րոպեից ։ Կին «Սուոնսիում» չխաղաց 2015 թվականի հունվարի ընթացքում, երբ Հարավային Կորեայի հավաքականի հետ մեկնում էր Ասիայի գավաթ 2015-ին։ Վերադառնալով թիմ, Կին փետրվարին գոլ խփեց «Սանդերլենդի» դարպասին և օգնեց թիմին խաղալ ոչ ոքի 1-1 ։ «Սուոնսին» հաջորդ խաղում 2-0 հաշվով զիջեց «Վեստ Բրոմվիչին», բայց տասն օրից ակումբը մրցաշրջանում երկրորդ անգամ հաղթանակ տարավ «Մանչեսթեր Յունայթեդի» դեմ։ Կին հավասարեցրեց հաշիվը, իսկ հետո իր թիմը նորից գոլ խփեց և 2-1 հաշվով հաղթեց ։
Ակումբային վիճակագրություն
Ըստ դեկտեմբերի 26, 2015:
Հարավային Կորեայի հավաքական
2006 թվականից Կին պաշտպանել է Հարավային Կորեայի տարբեր երիտասարդական հավաքականների գույները, Կանադայում երիտասարդական թիմերի աշխարհի առաջնություն 2007-ի մասնակից ։